Lo-Renz-O/malagasy-sentence huggingface dataset:
Ii-2-3- ny fandraisana anjaran’ny mponina hatrany am-piandohana ka hatramin’izao fotoana izao, ny fanamby, amin’ny asa ataony iarahana amin’ny mponina dia manaraka ny fomba fiasa andraisan’ny mponina anjara na ny approche participative tanjona amin’izany ny hahazoan’ny tsirairay tombon-tsoa amin’ny tetikasa io tombon-tsoa io dia tokony ho hita taratra ao anatin’ny firotsahana an-tsitra-po sy fandraisana anjara mavitrika ataon’’ireo mpikambana ao anatin’ny fiarahamonina any ifotony 41 izany hoe, ny mponina mihitsy no mandray an-tanana ny ankamaroan’ny zava-misy rehetra atao eo amin’ny faritra misy azy fa tsy hiandry fotsiny ny fanampiana avy any ivelany na avy amin’ny fanjakana foibe. Araka izany, ny ong dia mpanoro lalana sy mitady izay hevitra enti- manatanteraka ny asa fampandrosoana ary indrindra mpanara-maso ny fivoaran’ny asan’ny mponina fa ny fokontany manontolo no tompon’andraikitra voalohany. Tsy mora ho an’ny mponina anefa ny fanatontosana ny fitantanana ny tetikasa ary indrindra ny fikajiana ny ala raha tsy misy ny fahaiza-mitantana.
Namolavola andiam-panontaniana an-tsoratra natao hovalian’ny mpianatra sy ny mpampianatra. Ireo dia mifandraika amin’ny lohahevitra tantaran’ny literatiora, ny momba ny boky sy tahirin-kevitra, ary ny fanadihadiana lahatsoratra. Nokendrena mba tsy hisy anarana hahafantarana izay nanao azy izany, mba hahazoan’izy ireo maneho hevitra an-kalalahana.
Miloko manga sy fotsy ny fonon’ ny boky aty anoloana. Misy sarin’ olon-droa lahy sy vavy , mifamihina eo amoron-dranomasina harivariva. Eny ambony indrindra no mipetraka ny anaran’ ny mpanoratra. Eny amin’ ny farany ambany kosa no nametrahana ny soratra famantarana ny faribolana i. P. A. , niandraikitra ny fanontana ny boky, sy ny daty ary ny toerana namoahana azy. Miloko fotsy kosa ny fonon’ ny boky aty aoriana. Ny sarin’ ny mpanoratra no mameno ny antsasaky ny takila, arahin’ ny mombamomba ny mpanoratra manokana. Ankoatra ireo, dia voatanisa eo ambany ireo asa soratra efa novolavolain’ iharilanto patrick andriamangatiana rehetra, na ny efa nivoaka, na ny mbola teo am- panomanana. 3.1.2- ny ao anatiny
Anisan’ny tokony ho hita ao anatin’ny vontoatin’ny fandaharam-pianarana ity fafana aseho manaraka ity mba ho azon’ny mpampianatra kirakiraina ary ampiharina amin’ny mpianatra. Izany dia manasongadina ny fomba fampianarana manoratra lahateny tokony hotanterahin’ny mpampianatra iray ao an-dakilasy. Hita ao amin’izany fafana izany ny tsanganana miisa roa anolorana ny asa atao, ao amin’ny tsanganana voalohany, ary ny paikadim-panoratana na ny fomba fanatanterahina izany asa izany ao amin’ny tsanganana faharoa. Azo ampiharina ho lesona avy hatrany araka izany ireto aseho manaraka ireto asa atao paikadim-panoratana fanangonana ny hevitra hosoratana tafiditra ao anatin’izany ny fandinihana ny voambolana rehetra ao anaty sahan- kevitry ny hevitra fototra. Aseho ho teboka maromaro ao amin’ny vakiraoka na kahien-tselika. Fanasokajiana ireo hevitra hosoratana hitsinjarana ny renihevitra sy ny zana- kevitra ao amin’ny angona natao teo aloha. Fisafidianana ireo teny mpandamina izay hampiasaina ao anatin’ny fandrindrana lahatsoratra tafiditra ao anatin’izany ny fianarana ireo teny mpandamina, ny kianteny, ny mpampitohy, ny mpampiankina fehezanteny, fahaizana mampifandray ny hevitra ao amin’ny lahatsoratra sy ny teny mpandamina mifanaraka amin’izany.
Mbola mety hohaniny anio alina, rahampitso, amin’ny andro manaraka ny iray amintsika eto. Ho lany ritra isika rehetra, isika zanak’ity tanana ity iza no handrasantsika hamono ny fahavalontsika ankizy ? Ny olon-dehibe ve ? Izy rehetra dia samy matahotra an’ikakabenify, samy tsy miraharaha ny fahavoazan’ny hafa. Hiantso an’ikompia ve isika hanampy antsika ? Mba mahamenatra ihany fa samy lehilahy. Fanavotana ity. Tsy ekena na oviana na oviana ny hanimbana ny ho avin’ity tanàna ity sy ny taranak’ity firenena ity alina ny andro. Mazim-be sahady. Indreny ry zalahy madinika rehetra samy mamonjy ny toerany, miafina manodidina ny tranon-dry ibointsy. Vonombonona avokoa ry zareo samy mitazona rantsan-kazo. Iny fa tamy ikakabenify. Nitangorona sy niantsoantso ry zalahy. Voatoraka afo ny kibon’ikakabenify ka vaky. Maty izy. Faly sy ravo ny olona tao an-tanàna fa afa-doza. Nanana fahasahiana tokoa ry ibointsy sy ny namany. Samuel randria 2 mars 1946 , iarivo, janvier 1947, tak 232-234 ny zava-maniry sy ny olombelona. Mahita ireto vonim-boahirana eny an-tanan-janakao aho ka mahatsiaro ilay farihinay tsara tarehy any fiadanantsoa. Farihinay fahiny manko e ! Nambolenay voahirana betsaka izy ary endre ny endriny rehefa mamelana ireny voahirana ireny ! Ny loko volomparasy tanoran’ny voniny eny anelanelan’ny raviny mitapelaka boribory miova toy ny vatoberila maitso sy volomparasy eny an-tratran’ny zazavavin-drano ! Fa mba tianao angaha izy ireny, ramatoa ravero ? Hatramin’izay nidiran’ny fahorianay mianaka izay, dia itony no voninkazo tiako indrindra satria toa mba mitahiry ny zava-miafin’ny fanantenana izy. Mikombona izy rehefa tonga ny alina, nefa kosa vao miandoha ny maraina ka tonga ny hazavana dia iny indray izy mivelatra mahafinaritra, toy ny tsy nikombona iray minitra akory feno hanitra, feno hatsaran-tarehy ! Nahoana moa no ho kivy izahay ? Hoy aho eo am-pandinihana azy eo. Moa raha voatery hikombona tsy fidiny aza ny fiainanay noho izao ali-maizim-piton’ny fahavoazana izao, tsy mba hisy va ny maraina vaovao izay hiverenan’ny fahasambarana indray, ka hamirapiratan’ny fiainana toy ny taloha !
Laharan’ ny kisary lohatenin’ny kisary takila 1 fifandraisan’ny temps de la fiction sy ny temps de la narration 60 2 schéma séquentiel 60 3 fampiharana ny schéma séquentiel 62 4 schéma actantiel 68 5 fampiharana ny schéma actantiel 68 6 rafitra antanatohatry ny fiarahamonina malagasy 78
Ny tanora mila miala voly mba ialana amin’ny fidorohana zava-mahadomelina sy ny fidonana-poana. Na dia izany aza anefa mbola maro ireo tanora midororororo 29. Sady tsy miasa ireo no tsy mianatra rehefa andavanandro. Rehefa alahady milalao baolina eo am-pilanonana izy ireo. Nanomboka ny volana oktôbtra 2015 lasa teo moa dia misy fifaninana foot à 4 isaky ny alahady eo ampilanonana. Ankoatra izay dia misy fiadiana ondry isaky ny alohan’ny fetim-pirenena karakarain’ireo any ambanivohitra. Isaky ny alahady no atao ny lalao ka foot à 7 na foot à 9 no atao. Miankina amin’ny mpikarakara izany. Ny kianjan’i talatamaty sy marinjara ary mamakivaky no anaovana izany. Isaky ny fokontany any andramasina dia misy kianja filalaovana baolina kitra avokoa. Eo an-tanànan’andramasina ihany anefa moa no misy kianja filalaovana baskety roa izay an’ny ceg sy lycée. 1-2-5- ny fikambanana
Ny zana-banim-potoana 1975-1984 mbola nahazo vahana, saika manerana izao tontolo izao ihany, indrindra tany amin’ireo firenena madinika, ny firehena sôsialista, anisan’izany i madagasikara. Ny endrika sy ny vokatr’io safidy io tao amin’ny lafiny pôlitika, toe-karena ary fiaraha-monina ihany koa no hojerena.
Raha ny safidiny, dia tsy te hiasa aman’olona izy noho ny mbola maha zaza azy. Voatery anefa izy satria mety hampitondra alahelo ireo ireo ray aman-dreniny ny fandavany tsy hiasa handeha ihany aho aloha hoy izy mba tsy hampalahelo azy mivady 190. Naharary azy lalandava anefa ny saina aman’eritreriny, noho ny fijaliana mianjady aminy ireny rehetra ireny sy ny tsy voatonona dia ahitana gedrigedry isan’andro, gedrigedry arahina latsa tsy ho ahy fa ho an’ny fianakaviana, na ho an’ny ray aman-dreny, ho an’ny karazanay tsy mahita antom-pivelomana afa-tsy ny manompo olona! Mitambesatra eo an-tsoroko toy ny tendrombohitra ireny ary manindrona toy ny lefom-pohy any an-katoka any 191. Araka ny maha zaza azy moa dia mbola ireo nahitany masoandro no manapaka ny aminy iray manontolo nanana fotoana hieritreretana momba ity asa any antananarivo ity kosa aho mandritra ny nitoerana teto amin-dry neny indray. Efa nanipy teny tamin-dry neny ihany aho, nilaza ny fikasako tsy hiverina hiasa any antananarivo intsony. Tsy mbola nanapa-kevitra anefa izy. Mbola hiresaka, hono, izy mivady. Toa samy sorena avokoa izy mivady, saingy tsy mbola nilaza ny heviny tamiko 192. Eny fa na dia ny vidin-katsembohany aza dia tsy izy no manapaka sy mandray azy, fa izay lazain’ny olon-dehibe no tsy maintsy tanterahany diso anefa ny hoe raisiny ry soa sy i avoko no miasa sy mikarama, ry dada kosa no miakatra isam-bolana handray ny karamany ary tsy maintsy ho toy izany koa no hataony amin’ny karamako. Eny, na dia tsy handraisako variraiventy aza, dia tsara ho fantatra ny sangan’asako izay tombanako ho avo dia avo raha ny
Ary miezaka mandrodana ’lay fanjakan’ny fanavahana. Nefa indrisy mahonena fa ’rony basy maro vava no handrotehany ny tena mba ho fitiavan-tanindrazana. Fa ny rany hikoriana mba hamonto ’ndray ny tany ho solika tsy hampiatoana ny tolona hitohy hatrany. Tsy hahatsindry koa ny foko ra’ mbola hitomany ianao f’omeo hery aho ho entiko hamongotra ’zao zioga izao. Mianjady ireo havantsika ohatra i afrika ’lay reniben’ny tanintsika noho izany , tsy mbola afaka isika malala a! Mangina amin’izay rahavako eo fafao ny ranomaso ka miondana eto an-tsandriko. Ny mamatonalina. 1984. Tanjombato.
Izany hoe nasehon’ ny eja amin’ ireo teny ireo fa hohalavirina araka izay azo atao ireo teny mifanohitra amin’ny teny mamy dia ny hatezerana sy ny bedibedy. Ny fifanolorana teny mamy hatrany no hanamafisana ny fifankatiavana. Hoy izy ao amin’ny satria tiako ianao raha lasalasa ny fisainana ilay teny mamiko indray iainana tsy teny vaovao fa efa fantatrao teny tsotra hoe tena tiako ianao. Raha tambitamby ny teny mamy natolotra tamin’ilay tononkalo teo aloha. Eto kosa ny teny mamy dia ny fitsorana avy hatrany ilay fitiavana amin’ ilay olon-tiana. Izay hitantsika ao amin’ny andalana farany hoe tena tiako ianao.
Ny fanovana endri-javatra mandoko ny fitondran-tena mandrava ny fiarahamonina. Fomba filazan-javatra mitaky ny fandraisana anjaran’ny mpamaky izy ity amin’ny famahavahana ny anoharana. Ohatra misafelika ny rambon’ny be tsy miteny ka mahaiza mandrindra ny fiainana a. P 92
Ny, nefa ny tampon-dohany indrindra dia ny fanabeazana azy araka ny fomba mendrika sy vanona. Mampalahelo fa maro ny ray aman-dreny mamono tena manangon-karena ho an-janany, tsy mandala vola aman- karena hitafiany tsara sy hahavokisany, nefa tsy mihevitra firy izay haha-olom-banona azy 15 aminy dia tsy feno ny fanabeazana raha toa ka tsy voakolokolo ny saina, izany hoe tsy ampy raha ny tontolo manodidina irery ihany no hamolavolana olona iray -potoana izao.
Alina ifanjevoan’ireo vizan-dahasa, lanaky ny fiainana, trotraky ny alahelo samihafa ka mitady ody sorisory sy fanadinoana ao anatin’ny sangodim-panin’ny kilalao mahery vaika. Ramalagasy parisy fanamperana ! Babonao tanteraka aho koa indro ariako izao ny tsiahy, ireo sento sy talaho. Ny fahatsiarovana eny mantsy ry sakaiza. Moa hadinonao sahady ilay tany nahabe no toa hafa izany hira sa variana sahady aty ka mba mody tsy mandre f’efa lavitra an-dakira ? Ramalagasy zovy kosa moa ianao izay miteny toa torovana ? Ny fahatsiarovana tsy iza aho sombiniaina fa ny akom-pahatsiarovana. Ramalagasy raha izany mihemora f’efa sitrana aho izao ka tsy afaka intsony hitafa miaraka aminao.
Tsy natao hamborahana fihetseham-po mibosesika tsy hay tohaina manoloana ny fiainana feno fijaliana sy fangirifiriana ihany, anefa, ny andalana fohy. Natao hamborahana ny herivaikan’ny fitiavana miredareda ihany koa izy. Manaporofo izany ity andininy ity re he fa tia mi ray fa na hy, 9
Ny sokajin’olona mizaha tany tonga ao tritriva amin’ny ankapobeny dia finaritra ny mpitsidika ny farihy tonga ao an- toerana. Rariny loatra izany satria tsy fahita izany farihy miloko maitso antitra izany. Ny zava-boahary manodidina rahateo dia mbola tena voajanahary. Mahafinaritra ny mpizahatany ihany koa ny fahaizan’ny mponina ao an- toerana mandray vahiny. Ny olona ivelan’ny faritr’i tritriva dia tsy mahafantatra loatra ny tena zava-misy marina ao an-toerana ka finaritra mianoka ny hakanton’ny tanàna. Sokajin’olona telo no mitsidika ny farihy masina ny vazaha, ny teratany malagasy ary ireo fikambanana mpianatra, fiangonana, skoto,
Mety hiteraka famoizam-po tanteraka ho an’ny anankiray ihany koa ny faharavam- pitiavana. Ny famonoan-tena araka izany no heveriny fa vahaolana mahomby hanafaka ny hirifiry ao anatiny. Diniho ange ny nataon’itý tovolahy itý e! Falihery hitanao itý? Hamono tena amin’itý aho. Seheno eiii! Film efa nandeha izany raha ny fitantaran-dreninao tamiko! Rehefa maty, halevina. Falihery veloma àry ry seheno malalako! Any an-danitra isika mihaona! 131
Ankoatry ny teny fampidirana izay mifarana eto amin’ity zana-pizarana ity sy ny teny famaranana izay hanomezana ireo tolo-kevitra samihafa avy amin’ny mpiompy, ny fiarahamonina, ny fanjakana, ary ny tenanay manokana, dia ao amin’ny fizarana voalohany no hampahafantarana ny mombamomba ny toerana sy ny tontolon’ny fanadihadiana fizarana faharoa kosa no hamotopotorana ny fiatrehan’ny mponina ny fiompiana ny akoho ao amin’ny kaominina ambanivohitra antanetibe mahazaza fizarana fahatelo no hitrandrahana ny fiompiana akoho amin’ny maha fiharian-karena azy ary ny zara toeran’ny akoho sy ny rafi-pisainana malagasy.
Hitanao tokoa ve aho , hoy ilay mpamosavy, vaky eny, hitako ianao ary reko daholo ny teninao rehetra teny ambony fasana halina aza miteniteny, hoy ilay mpamosavy, fa omeko vola be ianao. Ara-bakiteny ny ankitaritarika eto. Fandrihina aloha ilay olona hotaritarihina amin’ny hevitra, izany hoe poretina mba ho mahina amin’ny ratsy nataony. Izy ihany no hiampanga ny tenany amin’ny fanontaniana ataony; rehefa hita fa tafaroboka tokoa izy dia gejaina amin’izay. Ohatra 2 ilay nandresen’i daniela lahatra ny mpanjakan’i babilona sy nahafaty ny mpisoron’i bal voafitaky ny mpisoron’i bal ny mpanjaka fa nilazany fa andriamanitra i bal, ka tokony hanaterana sorona hohaniny. Nanaterana mofo be dia be sy hena ary divay isan’andro. Indray hariva, rehefa voapetraka teo anatrehan’i bal araka ny fanao daholo ny sakafony, ka i daniela sy ny mpanjaka sisa tao amin’ny tempolin’i bal, dia nasiana lavenona malemy dia malemy ny amin’ny gorodon’ny tempoly. Nohidina nasiana ny fitomboky ny mpanjaka ny varavarana; nony ampitso raha novohain’i daniela sy ny mpanjaka ny varavarana dia hitany fa lany daholo ny hanina. Nidera an’i bal ho andriamanitra velona ny mpanjaka. Fa hoy i daniela taminy aza mandroso ianao, ry mpanjaka, fa gorodona jerena. Hitanao ireny dian’olona ireny ? Hitako ireny dian-dehilahy sy diam-behivavy sy dian-jaza. , hoy ny mpanjaka. Nampanalainy tamin’izay ireo mpisoron’i bal, ka vaky fa izy sy ny vady aman-janany no niditra tamin’ny varavarana miafina any ambany, nihinana ny sakafo nomena an’i bal isan’andro. Dia novonoina izy rehetra. Daniela, xiv, 2- 21 tsy voatery ho fitenenana ihany no atao amin’ny ankitaritarika fa miasa koa ny porofo mivaingana sy ny seho hitan’ny maso mba hahatarika ny saina ho resy lahatra tanteraka na ho babo amin’ny farany. Ohatra 3 ny kabarin-drainisongomby nampiasa ny ankitaritarika entina hitarihana ny olona hikomy amin’ny fanjakana frantsay nisaorany aloha ny olona; notanisainy ny nahavorian’andrianampoinimerina sy ilaidama ary ny roambin’ny folo manjaka ny tany; nambarany fa tsy misy vazaha nahazo tany na iray dia aza teto imerina; nomarihiny fa rehefa ny fivavahan’ny vazaha no nasandratra dia izao mila ho very
Mandritra ny resaka ifanaovan’olon-droa dia tsy misaraka amin’ny tarika anarana faritany ny mpanondro amin’ny voalohany mba hisian’ny fifankazahoana tsara eo amin’ny mpiteny roa tonta. Mba hialana amin’ny fiveremberenana vao alefan’ny mpiteny mitokana ny mpanondro ka amin’izany dia efa fantatra tsara ny tarika anarana faritan’ny mpanondro. Ny endrika maha mpamaritra manondro araka izany no fototra ijoroan’ny mpanondro amin’ny voalohany alohan’ny handraisany ny endrika maha mpisolo azy. Toy ny firafitry ny mpamaritra sy ny faritana amin’ny teny malagasy amin’ny ankapobeny ihany ny firafitry ny mpamaritra manondro ny tarika anarana eo alohany no faritana ary izay manarakaraka ny tarika anarana faritana no mpamaritra. Tsy misahana anjara asa ny mpamaritra manondro fa manazava sy mameno ny hevitra entin’ny tarika anarana faritany. Tsy afaka ny ho entimilaza na lazaina na fameno izy fa ny tarika anarana faritany no misahana izany anjara asa izany.
Mihintsana ny nofo rehefa telo na efatra taona aty aorian’ny nahafatesany ka taolana sisa. Pongarina hiala ao anaty tany iny taolana iny ka ny famoahana azy avy ao anaty tany no lazaina hoe ma aokatra. Ny fisehony mandeha any am-pasana ny fianakaviana sy ny mpanotrona mba hanaokatra ny razana avy ao anaty tany. Diovana amin’ny lamba ny taolana rehefa voapongatra ary fonosina lamba rehefa voadio. Ny lamba soga no matetika ampiasaina amin’izany. Entina miakatra an-tanàna ny razana rehefa vita izay rehetra izay ary amin’ny fomba manetriketrika no itondrana azy amin’izany. Miôsiky101 sy mandihy ny vehivavy, ny lehilahy kosa mifandimby mitondra ilay razana. Amin’ny alin’iny andro a okoarana iny no anaovana ny tsimandrimandry izay andihizana sy hifalian’ny tampon-draharaha sy ny mpanotrona. Rehefa vita ny fombafomba rehetra ny ampitson’iny dia ampidirina anaty hazovato102 ny razana ka aterina any am-pasan- drazana. Manomboka eo, tsy antokotany intsony no ametrahana azy fa ampidirina an-tranon- drazana ary izay izy vao tena tafiditra am-pasan-drazana. Tafahaona amin’ireo havana aman-tsakaiza efa lasan-korazana izy ka miaramonina amin’izy ireo.103 ny finoana malagasy dia mametraka fa fiarahamonina toy ny aty ihany ny any ankoatra ka mila vola sy fitaovana maro samihafa ampiasainy any ny maty. 104 mitaraina aty amin’ny velona izy raha tsy misy ny eo am-pelantanany ka mangataka ny anjara lovany. Izany no mahatonga ny any amin’ny faritry ny betsimisaraka avaratra iny hanao ny rasahariana105. Omby no matetika omena, miaraka amin’ny fitaovana vitsivitsy toy ny vilia, sotro, lamba sy ny zavatra tiany tamin’ny fahavelomany. Ohatra raha olona mifoka na misotro ny maty tamin’ny fahavelony dia anaterana sigara sy tavoahangin-toaka.
Ohatra2 samy tena manonofy anao foana aho amin’ny alina. 216 e. M r. F l r. F fehezanteny feno, ary somary lavalava kokoa no nampiasain’i samy niresahany tamin’i soafara ny manjo azy isan’alina, dia ny fahitany an’i soafara tsy mety afaka ao amin’ny nofiny. Hita ao amin’izany fehezanteny izany ireo anjara asa fototra, dia ny enti- milaza sy ny lazaina, ary miampy ny renifameno.
Raha raisina ny 6 , ny teny hoe mahafatifaty dia maneho hevitra mivantana na dia somary miangola kely ihany aza. Ny saribakoly izay teny entina mampitaha dia manana io toetra io satria ny saribakoly dia kilalaon’ny ankizy vavy, manana endrika soa mahafatifaty. Ny filazana hatsarana no hevitra ao anatin’izany. Ny filazana hatsarana izay indrindra no niteraka ny fampitahana fa tsy misy toetra hafa ambara66. Ity sombin-tononkiran’i jerry marcoss ao amin’ny 12 ity dia maneho mivantana ny hatsaran’ny zazavavy iray hitovy endrika amin’ny voninkazo. Ny teny hoe folera dia fanagasiana ny teny frantsay hoe fleur izay midika hoe voninkazo amin’ny dikan-teny malagasy. Ny voninkazo no nanoharana ilay zazavavy eto satria tsara tarehy ny voninkazo, manintona ny fo ; haingo rahateo koa no tena anjara asany eo amin’ny fiainana. Ny filazana io hatsarana io no hevitra raketin’ny tohin-teny ka ilazana ny hatsaran’ilay zazavavy eto.
Tsara raha faranana araka ny tokony ho izy ny zavatra efa natomboka. Takiana amin’ny mpiofana ho mpampianatra eto amin’ny ens, ny fanalana ny fanadinana telo karazana mba hahazoana ny mari-pahaizana c. A. P. E. N. Izay miantoka ny fahafahana mampianatra amin’ny ambaratonga faharoa manokana. Voalohany amin’izany fanadinana atao izany, ny atrika asa, manaraka izany ny adina an-tsoratra, ary faranana amin’ny fanohanana am-pahibemaso ny vokatry ny asa fikarohana iray nosafidiana izany. Maro ny safidy azo atao amin’izany ho famaranana ny taom-piofanana raha ny sampana teny malagasy no asian-teny. Ao ny literatiora, ny haiteny, ny riba. Ny antrôpôlôjia no niantefan’ny safidinay. Maro ny zana-tsampana azo dinihina ao, fa ny antrôpôlôjia ampiharina amin’ny fampandrosoana no ifotoran’ity asa fandalinana ity. Marihina ety am-piandohana fa tao anatin’ny fotoan-tsarotra lalovan’ny firenena no nanomanana izao fikarohana izao. Tsy vitan’ny hoe tsy mampitombo-tsaina ny malagasy ny fahasahiranana mianjady aminy fa azo lazaina ho mahavery fanahy mbola velona toy ny valala voatango mihitsy. Na izany aza anefa dia tsy azo atao ny miraviravy tanana fa niezahana ny hahatontosa izao dingana famaranana izao. Omen’ny malagasy anjara toerana ambony ny landy eo amin’ny fiainana. Raha ny famonosona ny maty amin’ny ankapobeny no ampiasana azy betsaka, dia miroborobo ihany koa ankehitriny ny fampiasana sy ny fisaloran’ny velona ireo karazana zava-bita amin’ny landy. Izany indrindra no nahasarika anay handalina ny momba ny landy amin’ny lafiny maha olona sy amin’ny lafiny fampandrosoana.
Misy koa anefa ny teny mpandrindra hafa izay miasa ao anatin’io amboaram- pehezanteny na fizarana io raha kosa. Dia. , noho. , fa na. Aza. Ka. Satria. Ireny dia manana anjara asa fampifan- draisana ny hevitra tsirairay mamorona ny fizarana, ary koa mamaritra ny lalantsaina
Tsy miseho araka ireo anefa ny ato amin’ny tdt fa mikorontana. Maneho izany fa ahitana fiafaran-javatra mampiontana ny fo sy mampitebiteby isaka ny fiafaran’ny seho amin’ny tdt. Ary saika ny tdt iray manontolo aza no fikaloana tebiteby sy fikorontanan-tsaina90. Izany hoe ifangaroan’ny zava-tsoa sy ny zava-tsarotra ny hetsika rehetra ao amin’ny tdt.
Araka ny anambaran i maingueneau azy raha nitatitra ny tenin i adam izy dia nilaza fa ny lahateny dia azo avy amin ny famatorana ny lahatsoratra amin ny seha- pitenenana namokarana azy 8 2002 186 noho izany, ny asa fanadihadiana lahatsoratra dia tsy tokony hosarahina mihitsy amin ny fandinihana ny lahateny. Tsara kokoa araka izany ny anompanana ny fampianarana fanadihadiana lahatsoratra amin io fandinihana ny lahateny io, izany hoe ijerena ny endrika lahateny hita taratra ao amin ny lahatsoratra. Eo anatrehan izany dia misy ny fisalasalana matetika vokatry ny fifamahofahoan ny hevitra ao an-tsaina ny amin ny famaritana ny hoe lahatsoratra sy lahateny ka mba hampahazava izany misimisy kokoa dia handeha hojerena ny famahavahana azy ireo tsirairay ary avy eo ny fifamatorana misy eo aminy.
Ny fibeazan-tenan’ny tsirairay hanamarihana ny fivoaran ny ankizy tsirairay sy ho fandraisany anjara amin ny fampivoarany ny tenany dia misy ny fanomezana azy mari-pankasitrahana. Ny ao amin ny mem dia amin ny alalan ny dingana sy talenta izany. Raha ny ato amin ny ja indray dia amin ny alalan ny fanomezana mari- pankasitrahana amin ny alalan ireo asa manavanana sy ny kilasim-pandrosoana. Samy ho hitantsika ao amin ny tovana ny andinindinin izany.
Tsy voarainay teo am-pelatanana indray niaraka ireo akora ireo noho ny antony maro samihafa. Mba tsy hahavery fotsiny ny fotoana anefa, dia natombokay avy hatrany ny fanadihadiana ireo tononkalo voaray, ary dia toy izany hatrany. Araka izany, tsy nisy fandaharana manokana ny fitambaramben’ny tononkalo. Nalahatra araka ny laharana nahazoana azy ireo araka izany. Ny mpanoratra ihany koa moa tsy mametraka daty any anaty asa sorany, raha tsy hoe toe-javatra tsy tiany hifangaro amin’ny hafa angaha.
Tsy maintsy miara-dalana amin’ireo lalan-tsaina voalaza teo aloha ireo ihany koa ny antrôpôlôjia baikoin’ny hetsika na anthropologie dynamique ahitana hetsika mantsy ao anaty fiarahamonina, àry io hetsika io no miteraka fiovana. Ny anthropologie dynamique dia mandalina ny hetsika dynamique sy ny fiovana aterak’izany ; zava-dehibe àry ny ananan’ny mpikaroka toe-tsaina mitsikera critique manasongadina ny tantara sy ny fiovana 7. Ity lalan-tsaina ity araka ny nambaran’i georges balandier.
Boky anthrôpôlojika ? Andrianarivo m. E. 1994 deux mondes en présence. Aspects culturels du developpement ny fomba amam-panao sy ny fampandrosoana ; editée par l’office du livre malgache, 112tak cousins 1960 fomba malagasy. 5 édition, trano printy imarivolanitra, 208tak